b'\n_START_ARTICLE_\nArbeidstidsanvisning\n_START_PARAGRAPH_\nArbeidstidsanvisning  (ATA) er navnet p\xc3\xa5 et foresl\xc3\xa5tt distribusjonsmiddel som er ment \xc3\xa5 erstatte penger i enkelte alternative \xc3\xb8konomiske systemer, ofte sosialistiske.\n_START_SECTION_\nGenerelt\n_START_PARAGRAPH_\nUlikt penger kan ikke ATA\'er sirkulere og overf\xc3\xb8res mellom mennesker. De kan heller ikke brukes til \xc3\xa5 kj\xc3\xb8pe produksjonsmidler (som arbeidskraft, teknologi, fabrikker osv.), og er dermed umulig \xc3\xa5 overf\xc3\xb8re til kapital. S\xc3\xa5 snart en mengde ATA byttes inn mot konsumvarer \xc3\xb8delegges de eller de m\xc3\xa5 bli inntjent p\xc3\xa5 nytt gjennom arbeid. Litt som at en teaterbillett er ubrukelig og meningsl\xc3\xb8s etter at forestillingen har startet. Dette gj\xc3\xb8r at pengemessig tyveri blir umulig. _NEWLINE_ATA er av mange foresl\xc3\xa5tt som en erstatning for tradisjonelle penger, men samtidig uten \xc3\xa5 fjerne et bel\xc3\xb8nningssystem for gjennomf\xc3\xb8rt arbeid. Mange ser ogs\xc3\xa5 p\xc3\xa5 dette som en m\xc3\xa5te \xc3\xa5 hindre at man "skaper penger ut av penger", som i en kapitalistisk markeds\xc3\xb8konomi.  _NEWLINE_Arbeidstidsanvisninger ble f\xc3\xb8rst foresl\xc3\xa5tt i 1820 av Robert Owen. De ble senere ogs\xc3\xa5 brukt av Karl Marx i 1875. I Marx\' forslag skulle tidlige sosialistiske samfunn bel\xc3\xb8nne innbyggerne sine etter hvor mye arbeid de bidro til samfunnet.\n_START_SECTION_\nATA i parecon\n_START_PARAGRAPH_\nForfatter og aktivist Michael Albert og \xc3\xb8konomen Robin Hahnel har foresl\xc3\xa5tt et lignende system for deres deltager\xc3\xb8konomi ("parecon"). En forskjell er at ATA i parecon er "prissatt" b\xc3\xa5de ut ifra arbeidets lengde og den innsatsen og offeret som arbeidet fordrer. En del har ogs\xc3\xa5 foresl\xc3\xa5tt at farligheten, forurensningen og kvaliteten ved arbeidet skal v\xc3\xa6re med p\xc3\xa5 \xc3\xa5 bestemme ATA-summen. Parecon foresl\xc3\xa5r at ATA\'ene er digitale, i takt med teknologiutviklingen, og at de anvendes gjennom kort som ligner p\xc3\xa5 dagens kredittkort.'